CELEX: 62012CA0516
Language: el
Date: 2014-04-03 00:00:00
Title: Συνεκδικασθείσες υποθέσεις C-516/12 έως C-518/12: Απόφαση του Δικαστηρίου (πέμπτο τμήμα) της 3ης Απριλίου 2014 [αιτήσεις του Consiglio di Stato (Ιταλία) για την έκδοση προδικαστικής αποφάσεως] — CTP — Compagnia Trasporti Pubblici SpA κατά Regione Campania (C-516 έως C-518/12), Provincia di Napoli (C-516/12 και C-518/12) (Προδικαστική παραπομπή — Κανονισμός (EΚ) 1191/69 — Δημόσιες υπηρεσίες μεταφοράς επιβατών — Άρθρο 4 — Αίτηση καταργήσεως της υποχρεώσεως δημόσιας υπηρεσίας — Άρθρο 6 — Δικαίωμα σε αντισταθμιστική καταβολή για τα οικονομικά βάρη που απορρέουν από υποχρέωση δημόσιας υπηρεσίας)

26.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 159/7
            
         Απόφαση του Δικαστηρίου (πέμπτο τμήμα) της 3ης Απριλίου 2014 [αιτήσεις του Consiglio di Stato (Ιταλία) για την έκδοση προδικαστικής αποφάσεως] — CTP — Compagnia Trasporti Pubblici SpA κατά Regione Campania (C-516 έως C-518/12), Provincia di Napoli (C-516/12 και C-518/12)
   (Συνεκδικασθείσες υποθέσεις C-516/12 έως C-518/12) (1)
   
   ((Προδικαστική παραπομπή - Κανονισμός (EΚ) 1191/69 - Δημόσιες υπηρεσίες μεταφοράς επιβατών - Άρθρο 4 - Αίτηση καταργήσεως της υποχρεώσεως δημόσιας υπηρεσίας - Άρθρο 6 - Δικαίωμα σε αντισταθμιστική καταβολή για τα οικονομικά βάρη που απορρέουν από υποχρέωση δημόσιας υπηρεσίας))
   2014/C 159/09
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   CTP — Compagnia Trasporti Pubblici SpA
   
      κατά
   
   Regione Campania (C-516 έως C-518/12), Provincia di Napoli (C-516/12 και C-518/12)
   
      Αντικείμενο
   
   Αιτήσεις προδικαστικής αποφάσεως — Consiglio di Stato — Ερμηνεία του άρθρου 4 του κανονισμού (ΕΟΚ) 1191/69 του Συμβουλίου, της 26ης Ιουνίου 1969, περί των ενεργειών των κρατών μελών που αφορούν τις υποχρεώσεις που είναι συνυφασμένες με την έννοια της δημόσιας υπηρεσίας στον τομέα των σιδηροδρομικών, οδικών και εσωτερικών πλωτών μεταφορών (EE ειδ. έκδ. 07/001, σ. 100) — Δικαίωμα των ιδιωτικών επιχειρήσεων για τη λήψη αντισταθμίσεως για τα βάρη που απορρέουν από υποχρέωση δημόσιας υπηρεσίας — Επιχείρηση μεταφορών που δεν υπέβαλε στις αρμόδιες αρχές αίτηση καταργήσεως μιας υποχρεώσεως δημόσιας υπηρεσίας η οποία συνεπάγεται οικονομικά μειονεκτήματα για αυτήν — Υποχρέωση μη εμπίπτουσα στα καθήκοντα δημόσιας υπηρεσίας που τα κράτη μέλη πρέπει να καταργήσουν
   
      Διατακτικό
   
   Τα άρθρα 4 και 6 του κανονισμού (ΕΟΚ) 1191/69 του Συμβουλίου, της 26ης Ιουνίου 1969, περί των ενεργειών των κρατών μελών που αφορούν τις υποχρεώσεις που είναι συνυφασμένες με την έννοια της δημόσιας υπηρεσίας στον τομέα των σιδηροδρομικών, οδικών και εσωτερικών πλωτών μεταφορών, όπως τροποποιήθηκε με τον κανονισμό (ΕΟΚ) 1893/91 του Συμβουλίου, της 20ής Ιουνίου 1991, έχουν την έννοια ότι, όσον αφορά τις προγενέστερες της θέσεως σε ισχύ του εν λόγω κανονισμού υποχρεώσεις δημόσιας υπηρεσίας, η γένεση δικαιώματος σε αντισταθμιστική καταβολή για τα οικονομικά βάρη που συνεπάγεται η εκπλήρωση τέτοιου είδους υποχρεώσεων εξαρτάται, αφενός, από την υποβολή αιτήσεως από την ενδιαφερόμενη επιχείρηση για την κατάργηση των υποχρεώσεων αυτών και, αφετέρου, από απόφαση των αρμόδιων αρχών να διατηρήσουν ή να καταργήσουν τις εν λόγω υποχρεώσεις. Αντιθέτως, όσον αφορά τις μεταγενέστερες της ημερομηνίας αυτής υποχρεώσεις δημόσιας υπηρεσίας, η γένεση του δικαιώματος αυτού δεν εξαρτάται από τις προαναφερθείσες προϋποθέσεις.
   
      (1)  ΕΕ C 26 της 26.1.2013.